
Velkomst og godkendelse af dagsorden (10 min)
09.00.00-P20-1-24
FORVENTET SAGSGANG
Lokal Trepart for Mariager Fjord
ANLEDNING
Velkomst og godkendelse af dagsorden, inkl. kaffe og kage.
INDSTILLING
Sekretariatet indstiller til lokal trepart for Mariager Fjord at godkende dagsordenen. BESLUTNING
Velkomst ved formand Jens Riise Dalgaard.
Dagsordenen blev godkendt som indstillet.

Nyt siden sidst (15 min)
09.00.00-P20-1-24
FORVENTET SAGSGANG
Lokal Trepart for Mariager Fjord
INDSTILLING
Sekretariatet indstiller, at Lokal Trepart for Mariager Fjord tager orienteringen om nyt siden sidst til efterretning. SAGSFREMSTILLING
Siden mødet den 24. februar har der været udskrevet valg og regeringsdannelsen er nu i fuld gang. Det har betydet at al samarbejde, dialog, mødeaktivitet mv. med både Styrelsen for Grøn Arealomlægning og Vandmiljø (SGAV) og departementet i Ministeriet for Grøn Trepart er helt lukket ned. Det betyder bl.a. at den længe lovede information om forståelsen af en dynamisk omlægningsplan (altså hvordan arealer går ud/ind af planen), processen omkring opdateringen af omlægningsplanen og en dato herfor, viden om akutpakker og konkret hjælp til udfordrede oplande som vores, med videre. ikke er kendt for kommunerne i skrivende stund. 
Nyt siden sidst: 
· 27. februar: SGAV opretter ny indgang til videndeling, også til landbrugere; bl.a. nye faktaark om den såkaldte trappemodel mv. samt afholder webinarer sammen med SEGES målrettet landbrugere (bla. 30/1-25). Alle webinarer kan tilgås via den nye indgang til viden: https://sgav.dk/groen-trepart. 
· 25. marts: første møde afholdt i nyt Netværk om højbundsjorde Netværk for kommuner med en stor andel af projekter på højbundsjorder. Netværket er opstået på initiativ fra Mariagerfjord Kommune og den videre fremdrift af netværket sker nu i regi af KL's NOVO støttede projekt "Kommunernes vej til et grønt Danmark". Ca. 15 kommuner er p.t. med i netværket, som repræsentation for de lokale treparter med et højt restindsatsbehov efter regulering til braklægningspunktet (såkaldte sårbare og udfordrede C-områder). Formålet er at skabe klarhed over, og ikke mindst anvendelige løsninger for, udtagningsindsatsen på højbundsjorden, som pt mangler. 
· 8. april - 3. maj: Der er lige nu en engangsmulighed for den enkelte landbrugere, for at afgive en hensigtserklæring om, at arealer skal indgå i et fremtidigt vådlægningsprojekt med henblik på at opnå medtælling af vådlægningseffekten. Dette kræver en hensigtserklæring, som er en tilkendegivelse ("håndsoprækning") af, at ejeren af et areal har til hensigt at lade arealet indgå i et fremtidigt vådlægningsprojekt. Landbrugeren skal selv søge via nyt model i SGAV's IT-værktøj MARS. Muligheden kræver at det ansøgte areal ligger indenfor omlægningsplanen, hvis ikke, skal landmanden sende en mail til kommunen, som så skal tegne et nyt areal ind i omlægningsplanen. 
· Link til MARS: https://mars.sgav.dk/.
· Link til info, vejledning, krav mv: https://sgav.dk/groen-trepart/kvaelstofregulering-og- arealomlaegning/arealomlaegning-saadan-kan-lodsejere-paavirke-kvaelstofregulering/hensigtserklaeringer 
· 15. april: orientering om at ansøgningsrunden for den nye samlede vådområde og lavbundsprojektordning (VLP), først åbner når der er en ny minister, og ikke som forventet primo april. Det betyder at der pt ikke kan ansøges om nye forundersøgelser til vådlægningsprojekter.
BESLUTNING
Orienteringen om nyt siden sidst blev taget til efterretning.
Siden mødet har der være deadline for håndsoprækning (3/5) og teknisk gen-publicering af omlægningsplanen i MARS. Vedr. håndsoprækning modtog sekretariatet ingen henvendelser om indtegning af nye arealer i omlægningsplanen. 

Konstituering, valg af næstformand (10 min)
09.00.00-P20-1-24
FORVENTET SAGSGANG
Lokal Trepart for Mariager Fjord
ANLEDNING
 Konstituering af en næstformand kan nu gennemføres.
INDSTILLING
Sekretariatet indstiller at Lokal Trepart for Mariager Fjord vælger en næstformand SAGSFREMSTILLING
Formandskabet udpeges blandt kommunernes politiske repræsentanter og valgperioden følger den kommunale valgperiode. 
På mødet den 24. februar blev Jens Riise Dalgaard genvalgt som formand, men der kunne ikke vælges en næstformand, da Randers manglede en repræsentant.
Randers har nu valgt en repræsentant til den lokale trepart - Karen Lagoni, og konstitueringen af næstformand kan nu gennemføres.
BESLUTNING
Niels-Jørgen Thomsen blev valgt som næstformand.
Listen med udpegede repræsentanter er også opdateret på hjemmesiden.

Forretningsorden, tilretning vedr tavshedspligt (10 min)
09.00.00-P20-1-24 FORVENTET SAGSGANG Lokal Trepart for Mariager Fjord ANLEDNING
Tavhedspligt, om nuværende udpegede arealer, er ikke længere gældende, da de er offentliggjort og lodsejerne orienteret. Det kan dog blive relevant igen at have tavhedspligt i forbindelse med justeringer i omlægningsplanen. Der er således anledning til at genbesøge §3 tavshedspligt i forretningsordenen.
INDSTILLING
Sekretariatet indstiller at Lokal Trepart for Mariager Fjord:
1. godkender rettelser til forretningsordenen vedr tavshedspligt.
SAGSFREMSTILLING
På mødet den 24. februar blev der stillet spørgsmål ved §3 i forretningsordenen som omhandler tavshedspligt. Tavhedspligt, om nuværende udpegede arealer, er ikke længere gældende, da de er offentliggjort og lodsejerne orienteret. Det kan dog blive relevant igen at have tavhedspligt i forbindelse med justeringer i omlægningsplanen.
Sekretariatet har derfor lavet forslag til ændring af § 3 og en supplerende § 3.1 (rettelser i rød kursiv): § 3
Repræsentanter og administrative medarbejdere, som understøtter treparten, har tavshedspligt omkring kendskab til konkrete udpegede arealer til udtag og arealomlægning i omlægningsplanen og ved revision af denne. Dette for at sikre at lodsejere til arealer omfattet af omlægningsplanen ikke hører om planer på deres jord før offentliggørelsen.
§ 3.1
Efter offentliggørelsen af omlægningsplanen og revision af denne, er arbejdet ikke længere omfattet af tavshedspligt, og referater vil fremadrettet blive offentliggjort på hjemmesiden.
Forretningsordenen version 2 til godkendelse er vedhæftet som bilag. BESLUTNING
Rettelser til forretningsordenen vedr tavshedspligt blev godkendt som indstillet. Ny tilrettet version á 29.04.26 er vedlagt som bilag.
BILAG
· Forretningsorden á 29.04.26

Status og fremdrift på omlægningsplanen (fast punkt) (30 min)
09.00.00-P20-1-24 FORVENTET SAGSGANG Lokal Trepart for Mariager Fjord ANLEDNING
Byrådene i landets kommuner vedtog i december 2025 i alt 23 omlægningsplaner, som resultat af arbejdet i de lokale grønne treparter, herunder for oplandet til Mariager Fjord. 
Næste fase er realisering af arealomlægningsindsatsen, som skal være afsluttet i 2030. Lokal Trepart for Mariager Fjord har bl.a. en faciliterende rolle i forhold til realisering af omlægningsplanen for Mariager Fjord. For at løse denne opgave er det vigtigt at treparten løbende er opdaterede om status og fremdrift
på omlægningsprojekter. Sekretariatet er derfor i fuld gang med at danne overblik over opgaven og prioritere indsatsen og vil på mødet  præsentere status, fremdrift og prioriteringskriterier på det forhåndenværende grundlag.
Sekretariatet forslår at der fremadrettet vil være et fast punkt på dagsordenen om status og fremdrift på omlægningsplanen, således at treparten løbende opdateres. 
INDSTILLING
Sekretariatet indstiller, at Lokal Trepart for Mariager Fjord tager orienteringen om status og fremdrift til efterretning og godkender at "Status og fremdrift på omlægningsplanen" er et fast punkt på dagsordenen på kommende møder.
SAGSFREMSTILLING
Omlægningsplanen for Mariager Fjord viser, at kravet om reduktion af kvælstofudvaskning til inderfjorden samt målsætningen om at reducere CO₂-udledningen fra kulstofrige landbrugsarealer, nås ved at udtage knap 6000 ha, hvoraf ca. halvdelen er udtag på højbundsjord. Dertil rummer omlægningsplanen ca. 4000 hektarer i oplandet til yderfjorden, som ikke har et N-indsatsbehov. 
I prioriteringen af indsatsen skelnes mellem udtag på lavbund inkl. randarealer (primært ådale) og udtag på højbundsjorde (væk fra ådalene):
· Udtagning af højbundsjorde er fortsat forbundet med væsentlige uafklarede forhold, herunder kompensation til lodsejere og manglende attraktive virkemidler. Området er aktuelt præget af forskellige ordninger og løsninger, som i høj grad forudsætter inddragelse af private økonomiske midler, for at kunne realiseres. Kommunens rolle på højbundsjorde er pt uafklaret.
· Udtagning af lavbundsarealer (ådale og andre drænede områder) er derimod en mere veldefineret opgave. Der foreligger kendte og relevante tilskudsordninger, som muliggør gennemførelse af vådgøringsprojekter. Disse vådgøringsprojekter gennemføres med enten Naturstyrelsen eller kommunerne som projektejer. Kommunernes opgaver omfatter projektmodning (herunder lodsejerdialog), ansøgning om tilskud samt gennemførelse af projekterne med henblik på at opfylde målene for udtagning
af kulstofrige lavbundsjorde. 
Derfor prioriteres udtagning af lavbundsarealer gennem vådgøringsprojekter pt. før udtag på højbund.
Udtagning af godt 5000 ha kulstofrige lavbundsjorde inkl. randarealer i oplandet til Mariager Fjord skal være igangsat senest i 2027, hvilket indebærer, at der som minimum skal være ansøgt om tilskud til forundersøgelser. Senest i 2030 skal udtagningen være gennemført.
Der er tale om en omfattende og væsentlig opgave. Sekretariatet arbejder allerede intensivt med at igangsætte nye projekter samt fremdrift i eksisterende projekter. Sekretariatet vurderer imidlertid, at tidsplanen er urealistisk. Det vurderes ikke realistisk at gennemføre alle projekter inden 2030.
Denne vurdering deles bredt af sammenlignelige kommuner, herunder kommunerne i den lokale grønne trepart for Limfjorden, hvor der er enighed om, at opgavens omfang ikke står mål med den fastsatte tidsramme.
Sekretariatet har på nuværende tidspunkt ikke tilstrækkelig detaljeret viden om de enkelte geografiske områder og deres specifikke udfordringer – herunder naturforhold og lodsejerinteresser – til at kunne opstille en præcis tidsplan for den fulde omlægningsindsats. En sådan opgørelse vil først senere kunne udarbejdes. Samtidig er der kapacitetsudfordringer blandt centrale aktører som jordfordelere og konsulenter som følge af opgavens omfang.
Sekretariatet har derfor valgt en prioriteringstilgang, hvor projekter igangsættes dér, hvor effekten og gennemførligheden vurderes størst. Aktørerne bag den lokale grønne trepart: landbruget, Danmarks Naturfredningsforening og Naturstyrelsen samt statens jordfordelere, er blevet inddraget med henblik på, at identificere egnede og ønskede indsatsområder.
Der er modtaget input fra Danmarks Naturfredningsforening, som peger på området ved Villestrup Å med henvisning til større sammenhængende naturområder. Der er desuden afholdt møde med Naturstyrelsen, hvor en række projektområder er drøftet med henblik på statslig deltagelse og projektejerskab, hvilket Naturstyrelsen har lovet en tilbagemelding på i april. Landbruget har for nuværende ikke haft ønske om konkrete områder der skulle prioriteres, men et overordnet ønske om at prioritere projekter der afvander til Inderfjorden samt Hjarbæk Fjord/Limfjorden,hvor der er et kvælstofindsatskrav.
På denne baggrund anvendes følgende prioriteringskriterier:
Igangværende projekter
Igangværende projekter videreføres. Dette omfatter også samarbejdsprojekter med nabokommuner og Naturstyrelsen. Det omfatter Kastbjerg Å, Skals Å, Simested Å (hovedløb), Villestrup Å, Haslevgårde Å, Maren Møllebæk og Kanalen/Helberskov Øst.
Lodsejeropbakning
Lodsejeropbakning er afgørende for projekternes gennemførelse. Manglende opbakning medfører lange og mindre effektive forløb, og betyder ofte at projekterne må tilpasses på bekostning af kvalitet og gevinster; i værste tilfælde må projekter opgives.
Der er identificeret ca. 70 lodsejere med ejendomme over 30 ha inden for de ca. 8.000 ha lavbundsjorde i den samlede omlægningsplan for Mariagerfjord Kommune. Disse kontaktes med henblik på en indledende afklaring af interesse. Områder med høj lodsejeropbakning tages med i sekretariatets samlede prioritering.
Kvælstofkrav
En væsentlig del, ca. 60 %, af kvælstofreduktionen til inderfjorden (og Hjarbæk Fjord/Limfjorden) forventes opnået gennem lavbundsindsatsen. Derfor er kvælstof et vigtigt prioriteringskriterie.
Natura 2000-områder
Gennem eksternt finansierede naturprojekter har kommunen mulighed for at understøtte en efterfølgende naturpleje. Da denne finansiering ophører ved udgangen af 2027, prioriteres opstart i områder, hvor denne mulighed kan udnyttes.
Vandplanprojekter 
Kommunen har en række vandplanprojekter med faste deadlines, typisk relateret til forbedring af vandløbsforhold. Vådgøringsprojekter prioriteres i områder med uafsluttede vandplanindsatser med henblik på at opnå synergi mellem kvælstof-, kulstof- og vandløbsmål.
Kystvandråd
Kystvandrådet arbejder aktuelt med udvikling af mere lokalt forankrede omlægningsplaner i to områder. i 2026 bliver det et område omkring Villestrup Å og Rostrup by, hvor der også er et stort udtag på højbund. Disse områder prioriteres for at opnå synergi med rådets arbejde.
Ønske fra DN
Danmarks Naturfredningsforening har anbefalet prioritering af projekter i Villestrup Å, hvilket er i overensstemmelse med de øvrige prioriteringskriterier.
Fremstilling af projektstatus, fremdrift og prioritering:
· Kort: Sekretariatet arbejder på at samle alle vådgøringsprojekter på en platform i Kortinfo. Projekterne vil være kategoriseret i de 4 projektfaser i hver sin farve:
· Skitseprojekter (grå) - projekter i omlægningsplanen som ikke er i gang (endnu)
· Forundersøgelse (gul) - projekter med tilsagn til forundersøgelse
· Etablering (blå) - projekter med tilsagn til realisering
· Anlagt (grøn) - projekter som er gennemført og afsluttet
· Projekttabel: Sekretariatet arbejder samtidigt på en tabel som indeholder alle vådlægningsprojekter med tilknyttede nøgleoplysninger (Navn/ID, fase, prioritering, opland, ha lavbund, N-effekt, størrelse, projektejer, årstal mv). 
BESLUTNING
Orientering om status og fremdrift blev taget til efterretning og punktet blev godkendt som indstillet. 
Der fokuseres på omlægningsprojekterne i ådalene, hvor der er de bedste forudsætninger for at kunne gennemføre projekterne. Her startes med de lettest gennemførlige projekter, som også kan kaste gode historier af sig.
Sekretariatet sikrer udvikling af hjemmesiden med adgang til bl.a. kort over omlægningsplanen, kort med projektstatus, tabellen med prioritering på vandløbsniveau samt projektbeskrivelser af igangsatte projekter alla Naturstyrelsens.
Sekretariatet vil på kommende møder løbende præsentere status og fremdrift på projekterne.
· Sekretariatet ser på mulighederne for at inddrage skovrejsning i omlægningsplanen. Herunder at udnytte de muligheder der er med medfinansiering fra vandværker og Klima-Skovfonden. Klima-Skovfonden anmodes således om at holde et indlæg om skovrejsningsmuligheder – og grundvand tages op som et tema på et møde efter sommerferien.
Slides fra mødet samt projektstatus på kort, inkl. naturpotentiale-ellipserne er vedlagt som bilag til referatet. BILAG
· Bilag - kort med projektfaser og ellipser
· Slides møde 29.04.26

Ansvar og rollefordeling i implementeringen (fast punkt) (25 min)
09.00.00-P20-1-24 FORVENTET SAGSGANG Lokal Trepart for Mariager Fjord ANLEDNING
Det er den lokale treparts opgave at arbejde for fremdriften i implementeringen af arealomlægningsindsatsen. Fremdriften er afhængig af et godt samarbejde, af at der er tydelighed omkring roller og ansvar og af at parterne tager et delt ansvar på sig for at løse opgaven.
Sekretariatet forslår at der fremadrettet skal være et fast punkt på dagsordenen om ansvar og rollefordeling, for at sikre løbende afklaring og tydelighed i opgaven således at treparten løbende opdateres på og kan inddrages i arbejdet.
Sekretariatet vil på mødet præsentere aktuelle emner til drøftelse. INDSTILLING
Sekretariatet indstiller, at Lokal Trepart for Mariager Fjord drøfter orienteringen om roller og ansvar på aktuelle emner og godkender at "Ansvar og rollefordeling i implementeringen" er et fast punkt på dagsordenen på kommende møder.
SAGSFREMSTILLING
Arealomlægningsindsatsen er præget af mange væsentlige uafklarede forhold, herunder kompensation til lodsejere, manglende attraktive virkemidler, ukendte N-kvoter mv. Men også ansvaret for inddragelse, formidling og vejledning af nøgleaktørerne i Grøn Trepart, landbrugerne, er forbundet med uklarhed. Dertil kommer at meget af det der skal formidles er meget svært fagligt stof.
For at komme hurtigt og godt fra start, dét på trods, er der brug for at skabe tydelighed omkring roller og ansvar mellem parterne i Grøn Trepart. 
Det drøftes derfor løbende på møderne, hvordan vi kan blive skarpe på roller og ansvar og hvordan vi bedst hjælper hinanden.
Aktuelle emner til dagens møde:
1. Ansvarsfordelingen for formidling af den såkaldte 'håndsoprækning' til landbrugerne, blev diskuteret på mødet den
24. februar, hvor der tydeligvis herskede forskellige syn på ansvar og roller. Desuden bar hele forståelsen af opgaven og muligheden præg af manglende oplysning fra SGAV som ansvarlig myndighed. Der er siden hen kommet mere klarhed over opgaven og ansvarsfordelingen med seneste mail fra KL fra 13/4 og notat fra SGAV fra 25/3; materialet er vedhæftet som bilag.
· Mailen beskriver ansvaret for den generelle rådgivningsformidling (som er landbruget/udtagningskonsulenternes og SGAVs ansvar) samt ansvaret for formidling af håndsoprækningen/hensigtserklæringer (som er Ministeriet for Grøn Arealomlægning og Vandmiljøs (MGTP) og SGAVs ansvar).
· Notatet beskriver mere i detaljer, hvorledes hensigtserklæringspprocessen er og hvem der er ansvarlig: Det er landbrugeren der søger, via MARS, med støtte fra konsulent (plante/udtagning). Kun i det tilfælde, hvor landbrugeren søger uden for et skitseprojekt/omlægningsplanen, bringes kommunen i spil. Her skal landbrugere sende en mail direkte til kommunen med en bestemt titel tilknyttet og bede om et nyt skitseprojekt i MARS. Fristen er 3/5. Herefter skal kommunerne gen-publicere omlægningsplanen mhp at SGAV kan lave status på indsatsbehovet.
· Vi har også spurgt L&F centralt, som fortæller, at L&F bl.a. formidler gennem SEGESs webinarer. Man erkender at det er svært stof der skal formidles og vejledes i.
2. Hvordan ønsker treparten at bidrage til fremdriften? Sekretariatet har følgende forslag til drøftelse:
· knuse barrierer for fremdrift;
· trepartens parter deltager i opstartsmøder, når konkrete nye vådelægningsprojekter igangsættes;
· bruges som ambassadører i konkrete projekter; fx til at skabe opbakning
· ...
Til orientering formidler SGAV og SEGES primært via disse sites til landbrugere m.fl.: Link til SGAV's info-side: Kvælstofregulering og arealomlægning - SGAV 
Link til SEGES' webinarer: Du har søgt efter grøn trepart - SEGES TV 
BESLUTNING
Orienteringen blev taget til efterretning og punktet blev godkendt som indstillet.
Sekretariatet hører meget gerne fra treparten om relevante emner til punktet til hvert møde. Treparten vil gerne inviteres til opstartsmøder, når konkrete nye vådelægningsprojekter igangsættes.
BILAG
· Notat - Kommunernes opgaver ifm. hensigtserklæringer
· Orientering om brev til forpersoner samt supplerende info

Status for arbejdet i Kystvandrådet (fast punkt) (15 min)
09.00.00-P20-1-24 FORVENTET SAGSGANG Lokal Trepart for Mariager Fjord ANLEDNING
Kystvandråd for Mariager Fjord kører i 2025-2027. 
Kystvandrådet består af 14 repræsentanter, med en ligelig fordeling mellem 'benyttere' og 'beskyttere' fra hhv. erhvervs- og natur- og friluftsinteressenter samt en række faglige arbejdspakker, som er politisk bestemt. Der afholdes 4 årlige møder i 2026-2027. 
Kystvandrådet kan vælge at komme med anbefalinger til den lokale trepart.
Sekretariatet forslår at der fremadrettet vil være et fast punkt på dagsordenen om status på arbejdet i Kystvandrådet. Desuden orienteres om det arbejde der pågår i Kystvandrådet.
INDSTILLING
Sekretariatet indstiller, at Lokal Trepart for Mariager Fjord tager orienteringen til efterretning og beslutter at "Status for arbejdet i Kystvandrådet" er et fast punkt på dagsordenen på kommende møder.
SAGSFREMSTILLING
Kystvandrådets overordnede formål er at bidrage til målopfyldelse i Mariager Fjord.
Der er oprettet en hjemmeside på Kystvandråd for Mariager Fjord | Mariagerfjord Kommune hvor rådets medlemmer står angivet.
En del af Kystvandrådet udgøres af en række faglige arbejdspakker, som har til formål at afdække relevant viden i forhold til målopfyldelse. Arbejdspakkerne leveres af eksterne aktører og vidensinstitutioner og understøttes af fagpersoner i Limfjordssekretariatet. 
I figuren herunder følger et overblik over kystvandrådet og arbejdspakkerne.
Som noget særligt rummer AP2 en inddragelsesproces med først landbrugere og dernæst alle borgere gennem 3 workshops i et område omkring Rostrup by og Villestrup Å, hvor der både er udtag på lavbund og højbund. Processen kører i 2026 og faciliteres af Urland ved Helga Grønnegaard og co. Formålet er at finde en helt lokal vej ind i omlægningsindsatsen, så flere synergier og potentialer i området forhåbentligt kan indfries. Kystvandrådets har endnu ikke taget stilling til deltagelse af treparten og/eller politisk repræsentation på de lokale workshops.
Inddragelsesprocessen gentages i et nyt aktuelt område, som vælges af Kystvandrådet, i løbet af 2027.
Alle resultater fra arbejdspakkerne vil løbende blive præsenteret for Kystvandrådet i takt med at de bliver afsluttet i 2026 (på nær AP2) og ligeledes afrapporteret til SGAV. Den årlige statusrapporteringen til SGAV vil også blive forelagt treparten. Der kan, hvis treparten ønsker, også tages udvalgte resultater op, til nærmere gennemgang/drøftelse.
I skrivende stund er det kun AP1 - Strategi for merværdi i omlægningsplanen - som er afsluttet. Rapporten er vedlagt i bilag, og kort resumeret herunder.
· Strategien handler om, hvordan omlægning af landbrugsjord i oplandet til Mariager Fjord kan skabe flere gevinster samtidig – ikke kun reducere kvælstofudledning, men også styrke natur, klima, bosætning og lokal udvikling. 
· Strategien analyserer på to forskellige lokale områder:
· Villestrup Å-området: Potentiale for natur, skov, biodiversitet og attraktive bosætningsmuligheder.
· Vest for Hobro: Potentiale for skov, grundvandsbeskyttelse, klimaindsatser og rekreative forbindelser.
· Overordnet konklusion: En strategisk omlægning af landbrugsjord kan bruges som løftestang til en bred samfundsforandring. Ved at tænke på tværs af natur, landbrug, energi og lokalsamfund kan man skabe et mere bæredygtigt og attraktivt landskab, hvor flere hensyn opfyldes samtidig.
Der kan ansøges om nye supplerende arbejdspakker i 2026 (frist 15/2) og 2027. Næste og sidste mulighed bliver forventelig omkring årsskiftet/primo 2027.

BESLUTNING
Orienteringen blev taget til efterretning og punktet blev godkendt som indstillet.
Treparten vil gerne inviteres med til de kommende borgermøder i AP2, hvor en inddragelsesproces faciliteret af Urland forløber gennem 3 workshops.
Den første workshop, som ligger den 18. juni, er kun for landbrugere, og ikke for andre borgere, repræsentanter fra den lokale trepart mv.
Datoerne for hhv. 2. og  3. workshop er fastlagt til den 28. oktober og den 24. november 2026. . AP6 - presfaktornotatet er vedlagt som bilag.
BILAG
· Presfaktor_notat_mariagerfjord_20260501.cleaned
· Strategi for merværdier i oplandet til Mariager Fjord_LowRes_C

Næste møde og ønsker til emner (10 min)
09.00.00-P20-1-24 FORVENTET SAGSGANG Lokal Trepart for Mariager Fjord INDSTILLING
Sekretariatet indstiller, at Lokal Trepart for Mariager Fjord
· godkender afholdelse af kort trepartsmøde med efterfølgende udflugt den 22. juni.
· drøfter ønsker til emner, der behandles på næste møde.
SAGSFREMSTILLING Næste møde:
På mødet den 24. februar ønskede treparten et ekstra møde lagt ind i juni. Der blev også nikket til sekretariatets forslag om en udflugt.
Siden da, har der været valgudskrivelse, og regeringsdannelsen har lukket al dialog, samarbejde og aktivitet ned, mellem kommuner og styrelser og departement.
Emner på et trepartsmøde i juni vurderes i høj grad at afhænge af, om der fundet en ny minister for grøn trepart. Derfor foreslås et kort møde i juni lagt sammen med en udflugt mandag den 22. juni 2026.
Udkast til program for den 22. juni:
Kl. 15-16. Kort trepartsmøde, kun med presserende punkter (afholdes på Hadsund Rådhus).
Kl. 16- ca. 19. Udflugt til to af vores store projektområder - Helberskov vådområdeprojekt og Kastbjerg Nord lavbundsprojekt -, som til sammen giver et godt indblik i projekters udfordringer og kompleksitet og hvorfor de tager lang tid. Der vil være fælles afgang i minibus. Program følger.
Repræsentanterne fra hhv. Landbruget og DN er sammen med øvrige medlemmerne af treparten altid velkomne til at rette henvendelse med emner, der ønskes drøftet på møderne.
Ønsker til emner til næste møde den 22. juni drøftes i plenum. Sekretariatet forslår en kort præsentation
af presfaktoranalysen (AP6), som undersøger de påvirkninger (”pres”), der stresser økosystemet og forhindrer fjorden i at være i balance og dermed opnå god økologisk tilstand som påkrævet jf. EU’s Vandrammedirektiv.
Mødeplan: 
· Mandag den 22. juni: kort møde og efterfølgende udflugt
· Tirsdag den 29. september kl. 15.30-18.30
· Tirsdag den 8. december kl. 15.30-18.30
BESLUTNING
Næste møde afholdes den 3. juni, efterfulgt af en ekskursion til 2 projektområder. Invitation er udsendt på mail
og vedlagt som bilag.
Mødet afholdes som et temamøde uden dagsorden. Kristoffer Piil, Limfjordssekretariatet, fortæller om fjordens
tilstand, udfordringer og overvågning, herunder om presfaktoranalysen. Opdateret mødeplan: 
· Onsdag den 3. juni kl. 15.30-20.00 - kort temamøde og efterfølgende ekskursion
· Tirsdag den 29. september kl. 15.30-18.30
· Tirsdag den 8. december kl. 15.30-18.30
BILAG
· Temadag om Mariager Fjord - INVITATION

Evt. (10 min)
09.00.00-P20-1-24 FORVENTET SAGSGANG Lokal trepart for Mariager Fjord INDSTILLING
Sekretariatet indstiller, at Lokal Trepart for Mariager Fjord tager orienteringen om mulighed for formidling af hvidbog om grundvandsbeskyttelse på et kommende møde til efterretning.
SAGSFREMSTILLING
Sekretariatet er blevet kontaktet af Rasmus Blædel Larsen, projektleder på et regional udviklingsprojekt om fremtidssikring af grundvandsbeskyttelsen, som tilbyder at få foretræde for alle lokale treparter og formidle resultatet af en hvidbog, som indeholder 8 forskellige anbefalinger, til hvordan grundvandsbeskyttelse kan tænkes ind i den grønne trepart. 
Anbefalingerne er udarbejdet af DANVA, Danske Vandværker, Hovedstadens Forsyningsselskab, Danske Regioner, Dansk Industri Vand, DTU Sustain, Transform/KU og Økologisk Landsforening. 
Det drøftes hvorvidt treparten ønsker en formidling af anbefalingerne på et fremtidigt møde. Det vil tage 10-15 min. BESLUTNING
Punktet godkendes som indstillet. 
Sekretariatet undersøger om det stadig er muligt. Alternativt er der en kort formidlingsfilm under udarbejdelse som kan vises på et møde. 
Hvidbogen er vedlagt som bilag.
BILAG
· Fremtidssikret Grundvandsbeskyttelse i Grøn Trepart Hvidbog.cleaned
15
image24.jpeg
Kystvandrad for Mariager Fjord 2025-27

Et fysisk Kystvandrad med 14
medlemmer

Frste mpde afhold november 2025
Faciliteres af ekstern konsulent

Planlagt for 4 mader 3rligti 2026-27.
Naeste mgde 12. maj. 2026
Rdet bringer anbefalinger tlden lokale
trepart for Mariager Fjord

Faglige arbejdspakker:

+ APL: Strategi for mervaerdi i
omlgningsplanen

+ AP2: Lokal viden og involvering af
interessenter, borgere og lodsefere.

+ AP3; Potentiale for reduktion af det
diffuse fosfortab. Ved AU.

+ APa: Kystdynamik o hydrologi | Mariager
Fjord i en fremtid uden diger.

+ APS: Feltundersagelse af underspiske

Kilder i fiordbunden med AU's skib Aurora.

Ved GEUS o SEGES
* APG: presfaktoranalyse (obligatorisk)
For perioden 2025-27

Understottes af eksterne radgivere samt
faglig understottelse fra
Limfjordssekretariatet

Ny arbejdspakke om ‘Vurdering af
kvaelstofretention’ sammen med 2
andre kystvandrad:

=> Thisted Bredning o Den centrale del af
limfjorden

+ Anspgning o facilitering primaert hos
Limfjordssekretariatel

* Ansagning sendt — tilsagn pr. 8. april 2026

For perioden 2025-27

Understattes af eksterne radgivere samt faglg
understatelse ra Limfjordssekretariatet

